**Biharkeresztes Város Önkormányzat 1.**

Po l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Dr. Köstner Dávid

jegyző

|  |  |
| --- | --- |
|  | **ELŐTERJESZTÉS** *Biharkeresztes Város helyi építési szabályzatról szóló 24/2000. (XII.21.) számú rendelet (eljárás típusa: tárgyalásos eljárás) módosításának jóváhagyásához* |

Biharkeresztes Város helyi építési szabályzat (a továbbiakban együtt: településrendezési eszközök) módosítás tervezete a Bessenyei utca- Sallai utca - 101 számú Püspökladány-Biharkeresztes vasútvonal által határolt tömb területre, elkészült.

**A módosítás célja:**

Az engedélyezés során problémaként merülhet fel a HÉSZ előírásainak nem egyértelmű használata, ezért annak pontosítása szükséges.

Az előírások között biztosítani szükséges, hogy az épületek az elő-, oldal-, és hátsókért által kijelölt építési helyen belül bárhol elhelyezhető legyen.

Az Önkormányzat a 80/2025. (V. 15.) Kt. határozatával döntött a helyi építési szabályzat módosításáról.

Ezen módosításához kapcsolatban Biharkeresztes Város Önkormányzata:

* az egyes tervek, illetve programok környezeti vizsgálatáról szóló 2/2005. (I.11.) Korm.rendelet szerinti eljárást,
* a kiemelt térségi és megyei területrendezési tervek, valamint a településrendezési tervek készítése során az országos, a kiemelt térségi és a megyei övezetek területi érintettségével kapcsolatosan állásfoglalásra kötelezett államigazgatási szervek köréről és az eljárás részletes szabályairól szóló 218/2009. (X. 6.) Korm. rendelet szerinti eljárást,
* a tárgyi ügyhöz kapcsolódó partnerségi egyeztetési eljárást, valamint
* a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm.r. szerinti egyszerűsített eljárást

jogszerűen lefolytatta.

A településtervező által elkészített településrendezési eszközök módosítását tartalmazó dokumentáció partnerségi véleményeztetése a 419/2021. (VII.15.) Korm.r. szerinti módon, majd a rendelkezésre álló határnap eltelte után a Partnerségi egyeztetés a 102/2025. (VI. 16.) számú határozattal lezárásra került.

A környezeti vizsgálat lefolytatása megtörtént. A környezet védelemért felelős államigazgatási szervek nem kérték a környezeti értékelés munkarész elkészíttetését. A környezeti vizsgálat szükségességének megállapítása megtörtént, a döntés a 101/2025. (VI. 16.) számú határozattal került elfogadásra.

Ezt követően kezdeményezte az Önkormányzat a Hajdú-Bihar Vármegyei Kormányhivatal Állami Főépítészénél az egyszerűsített eljárás végső szakmai véleményezési szakaszát, és kikérte a záró szakmai véleményét. Az Állami Főépítész - a HB/14-ÁF/00133-21/2025. iktsz.-ú, 2025. június 26-i keltezésű levelében - a záró szakmai véleményét megadta. A helyi építési szabályzat tárgyi módosítását az Állami Főépítész nem kifogásolta.

Mivel az Állami Főépítész a záró szakmai véleményében a helyi építési szabályzat tárgyi módosításával kapcsolatban ellenvélemény, kifogás nem fogalmazott meg, ezért a helyi építési szabályzat tárgyi módosítása rendelettel jóváhagyható.

**A helyi építési szabályzat rendelet tervezete az előterjesztés 1. mellékletét képezi.**

Biharkeresztes, 2025. június 27.

…………………

**Dani Béla Péter**

polgármester